Lamb

**Lamb** (*ლემბი*, ) — ბრიტანული მუსიკალური დუეტი, ჩამოყალიბებული მანჩესტერში 1994 წელს. მის შემადგენლობაში არიან პროდიუსერი ენდი ბარლოუ და ვოკალისტი, სიმღერების ავტორი ლუ როუდსი. Lamb-ის მუსიკას მიაკუთვნებენ ტრიპ-ჰოპს, დრამ-ენ-მეისს და ჯაზს. ყველაზე დიდ წარმატებას ჯგუფმა მიაღწია სინგლებით Górecki და Gabriel.

## ბიოგრაფია
ჯგუფი დააარსეს ბარლოუმ და როუდსმა, მაგრამ მოგვიანებით მათ შეუერთდათ ბასისტი ჯონ თორნი (*John Thorne*), გიტარისტი ოდურ მარ რუნარსონი () და დრამერი ნიკოლაი ბიერე (). თანამშრომლობისთვის ხშირად იყვნენ მოწვეულები ლონდონის სიმებიანი ტრიო *Chi 2 Strings* და მესაყვირე კევინ დეივი (*Kevin Davy*).

ჯგუფის პირველი ალბომი, *Lamb*, გამოვიდა 1996 წლის სექტემბერში. მას, შემდეგი რვა წლის განმავლობაში, მოჰყვა სამი სრულფორმატიანი ალბომი, მრავალი სინგლი და 2004 წლის ივნისში ჰიტების კრებული *Best Kept Secrets*. წარმატებული დებიუტის და კრიტიკოსების კარგი შეფასებების მიუხედავად, Lamb-მა ვერ მოიპოვეს წარმატება ბრიტანეთის საზღვრებს მიღმა და 2000-იანი წლებისთვის კონცერტებით მხოლოდ იშვიათად გამოდიოდნენ. 2004 წლის ბოლოს ბარლოუმ და როუდსმა განაცხადეს ჯგუფის დაშლის შესახებ და სოლო კარიერებით დაკავდნენ.

როუდსმა გამოუშვა თავისი სადებიუტო სტუდიური ალბომი *Beloved One* საკუთარ ლეიბლ Infinite Bloom-ზე 2006 წელს, ხოლო ბარლოუ მუშაობდა პროექტზე სახელწოდებით Hoof (რუნარსონთან ერთად). Hoof-ს ჰქონდა რამდენიმე ცოცხალი გამოსვლა, თუმცა სტუდიური ალბომი დღემდე არ არის გამოშვებული. ბარლოუ მუშაობდა ასევე პროქტ „Luna Seeds“-ში ვოკალისტ და სიმღერების ავტორ Carrie Tree-სთან ერთად.

## ხელახალი გაერთიანება
2009 წლის თებერვალში, მუსიკალურ ფესტივალ Big Chill-ის ორგანიზატორებმა განაცხადეს, რომ Lamb ხელახლა შეიკრიბება, 2009 წლის აგვისტოს გამოსვლისთვის.  შემდგომში ჯგუფმა განაცხადა ორი გამოსვლის შესახებ, Cactus Festival-ზე და Beautiful Days Festival-ზე. განცხადებები იმის შესახებ, რომ გამოსვლები იქნება ერთჯერადი ან, პირიქით, ჯგუფი ამზადებს ახალ მასალას, არ გაკეთებულა.

2009 წლის მაისში Lamb-მა გამოაცხადა 2009 წლის ტურნეს და გეგმების შესახებ, გამოეცათ Live CD/DVD ალბომი, ჩაწერილი ამსტერდამში 2004 წელს.

Lamb-ის მეხუთე სტუდიური ალბომი, „*5*“, გამოვიდა 2011 წლის 5 მაისს, ფანების ფინანსური დახმარებით. საიტზე წინასწარი შეკვეთისას ყველას ეძლეოდა 2800 ხელით დანომრილი სპეციალური გამოშვების ეგზემპლარიდან ერთ-ერთი. ასევე მხარდამჭერების სახელები ჩამოთვლილი იყო სპეციალურ ბუკლეტზე. ალბომის ჩვეულებრივი ვერსია გამოვიდა Strata Music ლეიბლზე 9 ივნისს.

ჯგუფის ახალი ალბომი, *Backspace Unwind*, გამოვიდა 2014 წლის 13 ოქტომბერს ოთხ ფორმატში. მასში შევიდა ორი სინგლი: *We Fall in Love* (2014) და *In Binary* (2015).

## დისკოგრაფია
### სტუდიური ალბომები
### კომპილაციური ალბომები
* 2004 *Best Kept Secrets: The Best of Lamb 1996-2004* (Universal Records)
** UK #111; BEL #24
* 2005 *Lamb Remixed* (Mercury/Universal Records)

### საკონცერტო ალბომები
* 2011 *Live at Koko* Strata Music

### სინგლები
#### *Lamb*
* 1996 „Cotton Wool“
** UK #76
* 1996 „Gold“
** UK #132
* 1996 „God Bless“
** UK #92
* 1997 „Górecki“
** UK #30

#### *Fear of Fours*
* 1999 „B Line“
** UK #52
* 2002 „Sweet“

#### *Between Darkness and Wonder*
* 2004 „Wonder“
** UK #81

#### *5*
* 2011 „Build a Fire“
* 2012 „Butterfly Effect“

#### *Backspace Unwind*
*2014 „We Fall in Love“
*2015 „In Binary“

### DVD
* 2004 *The Fall & Rise of the Fools Ark* (Dadara და Jesse)
* 2011 „Live at the Paradiso" (2004) Strata Music

## რესურსები ინტერნეტში
* ოფიციალური საიტი 
* 
* 
* ოფიციალური ფან საიტი
* 

## სქოლიო
კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:ინგლისური ტრიპ-ჰოპ ჯგუფები
კატეგორია:1996 წელს ჩამოყალიბებული ჯგუფები